Vállaj Község
Önkormányzata
Képviselő-testületének
9/2014.(I.6.)
önkormányzati
r e n d e l e t e
A gyermekétkeztetési térítési díjak megállapításáról.
Vállaj Község Önkormányzati Képviselő-testülete a gyermekek védelméről és a gyámügyi igazgatásról szóló 1997.évi XXXI. törvény 147.§. (1) bekezdésében kapott felhatalmazás alapján, Magyarország helyi önkormányzatairól szóló 2011.évi CLXXXIX. törvény 42. §. (1) bekezdésében meghatározott feladatkörében eljárva a következőket rendeli el:

1.§.

A rendelet hatálya kiterjed Vállaj Község közigazgatási területén a gyermekek napközbeni ellátását biztosító költségvetési szervekbe (napközi otthonos óvoda, általános iskola) járó gyermekekre.
2.§.

(1)  Vállaj Község Önkormányzata az általa fenntartott napközi otthonos óvoda konyháján keresztül biztosítja a településen az óvodai, iskolai gyermekétkeztetést.

(2) A gyermekek napközbeni ellátását biztosító intézményben az alapellátások keretébe tartozó szolgáltatások közül az étkeztetésért az önkormányzat intézményi térítési díjat állapít meg, melynek alapja az élelmezés nyersanyagköltségének egy ellátottra jutó napi összege.

(3) Az iskolában étkezés a napközi otthonos rendszerben tanuló igénybevevők számára kötelező.

(4)  Nem vonatkoznak a (3) bekezdésben foglaltak arra a gyermekre, akinek betegsége miatt olyan speciális étrendre van szüksége amely részére az étkeztetés keretén belül nem biztosítható.

(5)  Az igénybevétel megszűnésének hatálya a nyilatkozat benyújtását követő nap.

3.§.

(1)  Az intézményi térítési díj napi összegét e rendelet 1. melléklete tartalmazza.

4. §.

(1)  E rendelet kihirdetése napján lép hatályba.

(2)  E rendelet hatályban lépésével egyidejűleg hatályát veszti a gyermekétkeztetési és egyéb étkezési térítési díjak megalapításáról szóló 6/2013. (VI.17.) önkormányzati rendelet.

			Vilmos István sk..                                   Lovász János sk.:
			polgármester                                               aljegyző








Melléklet a  9/2014.(I.6.) önkormányzati  rendelethez

A gyermekétkeztetési intézményi díjtételek.

Intézményi térítési díj összege

Napközi-otthonos Óvoda          
tízórai                 		     46 Ft+12Ft                 	 Áfa/fő/nap
ebéd                    	   150 Ft+41Ft                	 Áfa/fő/nap
uzsonna              	     35 Ft+ 9 Ft                   Áfa/fő/nap
tízórai, ebéd, uzsonna  	   231 Ft+62Ft   	 Áfa/fő/nap

Általános Iskola
tízórai                	    54 Ft+14Ft                    Áfa/fő/nap
ebéd                   	  197 Ft+53Ft                    Áfa/fő/nap
uzsonna             	    43 Ft+12Ft                    Áfa/fő/nap
tízórai, ebéd,uzsonna   	  294 Ft+79Ft                    Áfa/fő/nap



